ตั้งใจจะไปกินซูชิแถวนั้น แต่ร้านปิดดด อยากจะตีอกชกลมแล้วตอนนั้นพวกเราก็หิวข้าวหน้ามืด 
เลยหาอะไรกินแถวๆๆนั้นคะ

ร้าน บ้านไร่กาแฟ 

ที่ตั้งและการเดินทาง
ร้านอยู่ปากซอย เอกมัยเลยคะ มีที่จอดรถอยู่พอประมาณ แค่ถ้าดึกๆ อาจจะหาที่จอดรถยากหน่อย
ถ้าเราว่ารถไฟฟ้าก็สะดวกเลย ลงรถไฟฟ้าเอกมัยเดินมาที่ร้านได้เลยคะ

บรรยากาศ
มีทั้งโซน Outdoor และ ข้างในคะ โซนข้างนอก อยู่ใต้ต้นไม้ใหญ่เลย มีดนตรีสดให้ฟังด้วย
ร่มรื่นดีเลยคะ ถ้ามาหน้าหนาวรับรองกินขาด จิ๊บเบียร์ มีเพลงฟัง แต่ เราไปหน้าร้อน แอบยุงเยอะ
แต่ก็พอจะมีลมอยู่บ้างนะคะ

เมนู
เมนูมีหลากหลายเลยคะ เป็นอาหารไทย มีทั้งอาหารจานเดียว แบบราดข้าว แต่อาหารจานเดียวก็แพงเอาการอยู่คะ อย่างกระเพราไข่ดาวก็ปาไป 100 นึงแหนะ พวกเราเลยสั่งเป็นกับข้าวดีกว่า
ไหนไหนก็ไหนแล้ว

วันนี้ไปกัน 3 คนคะ กินไปทั้งหมด 1,070 บาท กับข้าวมี 4 อย่างคะ
- ต้มยำไก่บ้านมะขามอ่อน (250B)
รสดีเลยนะคะ จัดจ้านเลย แต่ก็ไม่เปรี้ยวแหลมเกินไป แต่ไก่บ้านเนื้อไม่ค่อยมีเลย เอ๊ะหรือเราไม่ได้กิน
รสชาติดีเลยคะหม้อนี้ กินร้อนๆ อร่อยเหาะ แต่จะชอบมากกว่านี้ถ้าเขาจะให้มีกลิ่นมะขามอ่อนมากกว่านี้ 

- ปลาช่อนเผาเกลือ (350B)
ราคาแพงนะคะ แต่จะว่าปลาก็ตัวใหญ่อยู่คะ น้ำจิ้มมีสองแบบ แบบพริกเขียวกับพริกแดง
พริกเขียวจะออกเปรี้ยวๆ ส่วนพริกแดง จะหวานว่าหน่อย เวลาเรากินก็ผสมมันสองอย่างเลย
เราว่าปลามีกลิ่นดินเยอะไปหน่อย กินเปล่าๆ แทบไม่ได้ ผักแกล้ม น้อยไปหน่อย ปลาอย่างงี้ต้องกินแบบผักเยอะๆ น้ำจิ้มพอได้นะคะ

- กุ้งพริกสด (250B)
เมนูนี้ผิดหวังสุด ตอนแรกหวังว่าเป็นพริกชี้ฟ้า ลืมถามให้แน่นอนก่อน กุ้งตัวเล็ก ไม่สมกับราคา 250 บาทเลยคะ รสชาติธรรมดา ถ้ามีพริกชี้ฟ้าซอยๆมา น่าจะอร่อยกว่านี้

- ส้มตำปู
ชอบชอบ อยากกินส้มตำมานาน เขาตำอร่อยเลยคะ ชอบรสชาติแบบนี้ซดน้ำกัันจนเกลี้ยงเลยคะ

น้ำเราสั่งเป็น น้ำใบเตย 1 เหยือก 120B)
กินแล้วสดชื่นดีคะ น้ำแข๊งเขาเป็นป่นๆๆมา ก็เข้ากันดีกับ น้ำสมุนไพรแบบนี้คะ

ความเห็นนะคะ
อาหารราคาแพงไปหน่อย  แพงเกินเมนู แต่อาหารเขาก็อร่อยพอได้อยู่คะ